**Teljességi nyilatkozat**

**Vállalkozás Székhely,** **Mérleg keltezés: Dátum**

**Könyvvizsgáló cég neve**

**Könyvvizsgáló cég Székhely cím**

**Könyvvizsgáló kamarai tag könyvvizsgáló részére**

A jelen teljességi nyilatkozat az **Vállalkozás megnevezése** („a Társaság”) a Fordulónap-én végződő évre vonatkozó, a számvitelről szóló 2000. évi C. törvény („a Számviteli törvény”) alapján készített éves / egyszerűsített éves beszámolójának (a mérleg, az eredménykimutatás és a kiegészítő melléklet a továbbiakban együtt: „a pénzügyi kimutatások”) Önök által végzett könyvvizsgálatával kapcsolatosan készült. A pénzügyi kimutatások könyvvizsgálatának célja annak megállapítása, hogy a Társaság által a Számviteli törvény előírásai szerint készített pénzügyi kimutatások megbízható és valós képet adnak-e a Társaság vagyoni és pénzügyi helyzetéről, a működés eredményéről. A könyvvizsgálat során ellenőrizni kell a pénzügyi kimutatások és a kapcsolódó üzleti jelentés adatainak összhangját, kapcsolatát is.

Legjobb tudomásunk és meggyőződésünk szerint megerősítjük az alábbiakat:

***Pénzügyi kimutatások készítése során eleget tettünk az alábbiaknak:***

* Teljesítettük a könyvvizsgálatra vonatkozó megbízási szerződésben rögzített kötelezettségeinket, amelynek megfelelően a mi felelősségünk volt a pénzügyi kimutatások Számviteli törvénnyel összhangban történő elkészítése és bemutatása, valamint meggyőződésünk, hogy a pénzügyi kimutatások megbízható és valós képet adnak a cég vagyoni, pénzügyi és jövedelmi helyzetéről. A Számviteli törvényben foglalt alapelveket következetesen alkalmaztuk a tárgyévet megelőző évben zárult üzleti évre vonatkozó pénzügyi kimutatások elkészítése során is, *[kivéve …..].*
* Felelősségünk az olyan belső kontroll kialakítása és működtetése, amelyet a vezetés és az irányítással megbízott személyek szükségesnek határoznak meg ahhoz, hogy lehetővé tegye olyan pénzügyi kimutatások készítését, amelyek nem tartalmaznak akár csalásból, akár hibából eredő lényeges hibás állítást.
* A számviteli becslések *– beleértve a valós értéken értékelt számviteli becsléseket is –* készítése során általunk alkalmazott jelentős feltételezések ésszerűek. A pénzügyi kimutatások készítése során tett jelentősebb becslések a Társaság pénzügyi kimutatásaiban megfelelően kerültek bemutatásra.
* Amennyiben léteztek a Számviteli törvénnyel összhangban, megfelelően történt a kapcsolt vállalkozások és kapcsolt felek közötti viszonyok és ügyletek elszámolása és közzététele, ideértve az ilyen ügyletekkel kapcsolatos követeléseket vagy tartozásokat, az értékesítések, beszerzések, hitelek, átruházások és pénzátadások összegét, a lízingszerződéseket, valamint a szóbeli és írásbeli garanciákat.
* Sor került minden olyan módosításra vagy közzétételre a pénzügyi kimutatásokban, amelyre vonatkozóan a pénzügyi kimutatások fordulónapja utáni időszakban bekövetkezett események miatt a Számviteli törvény helyesbítést vagy közzétételt ír elő.
* Meggyőződésünk szerint a nem helyesbített hibás állítások – amelyeket Önök a könyvvizsgálatuk során feltártak és beazonosítottak –, valamint ezek hatásai sem önmagukban, sem összességükben nem lényegesek a pénzügyi kimutatások egésze szempontjából. A nem helyesbített hibás állítások listája, ha voltak ilyen hibák, mellékletként csatolva van a jelen teljességi nyilatkozathoz.
* Elismerjük felelősségünket, hogy a Társaság teljesítse az általános forgalmi adó bevallással, a társasági adó bevallásával, a munkavállalók személyi jövedelemadójának levonásával, a társadalombiztosítási járulékokkal, valamint egyéb adókkal és illetékekkel kapcsolatos kötelezettségeit. Megerősítjük továbbá, hogy legjobb tudomásunk szerint a mai napig minden ilyen jellegű bevallást a Társaság rendben elkészített és beadott (ide nem értve az adózással kapcsolatban a könyvvizsgálat által feltárt hibákat, amelyeknek az adóhatósággal való utólagos elszámolásáért és rendezéséért a Társaság vezetése felel).
* Nincs tudomásunk bárminemű egyéb lényeges tartozásról vagy követelésről, amely jelentősen befolyásolná a cégünk pénzügyi helyzetét.
* A jogi szakértőnk által tett megállapításokat a jelen nyilatkozatunk időpontjáig eltelt időszakra megerősítjük.
* Kijelentjük, hogy a jelen teljességi nyilatkozat tétel napjáig tett áttekintésünk és felmérésünk alapján nem azonosítottunk olyan eseményeket vagy feltételeket, amelyek önmagukban vagy együttesen olyan lényeges bizonytalanságot jeleznének, amely jelentős kétséget vethetne fel a Társaságnak a vállalkozás folytatására való képességét illetően, a pénzügyi kimutatások fordulónapját követő 12 hónapot átölelő pénzügyi időszak vonatkozásában. Ennek alapján meggyőződésünk, hogy nincsenek olyan események vagy körülmények, és nem áll fenn olyan lényeges bizonytalanság, amelyeket a vállalkozás folytatásával kapcsolatban közzé kellene tennünk a kiegészítő mellékletben.
* Kijelentjük, hogy a pénzügyi kimutatások elkészítésének időpontjáig nem történt olyan esemény, mely a Társaság által kötött pénzügyi törlesztési kötelezettséget keletkeztető ügyletben, a szerződésben foglaltak alapján a hitelező érdekét sérti, a hitelező jogérvényesítését korlátozza, a Társaság által szerződésben vállalt feltételt megszegi, a hitelezőt a szerződés felmondására jogosítja fel.
* A következőket megfelelően közzétettük a kiegészítő mellékletben a Számviteli törvénnyel összhangban:
* a Számviteli törvény által tételesen előírt, továbbá a Társaság vagyoni, pénzügyi és jövedelmi helyzetéről szóló megbízható és valós kép bemutatásához szükséges számszerű adatokat és magyarázatokat a tulajdonosok, a befektetők és a hitelezők részére.
* a Társaság számviteli politikájának meghatározó elemeit és azok tárgyévi változását, a változás eredményre gyakorolt hatását
* a mérlegen kívüli tételeket, azok jellegét, kockázatait.
* Amennyiben léteztek megerősítjük, hogy a Társaság pénzügyi kimutatásaiban megfelelően kerültek kimutatásra az alábbiak: (ha és amelyek relevánsak az alábbiak közül)
* A Társaság kapcsolt vállalkozása, vezető tisztségviselő(i) vagy egyéb harmadik személy - ideértve ügyfeleket - nevében tett szóbeli garanciái.
* Tulajdonrész (részvény, üzletrész) visszavásárlási opciók vagy megállapodások; egyéb opciók, utalványozások, konverziók vagy más követelmények miatt fenntartott jogok.
* Pénzintézetekkel kötött egyenlegkompenzációs megállapodások vagy egyéb, készpénzegyenlegeket vagy hitelkeretet korlátozó vagy más megállapodások.
* Korábban eladott eszközök visszavásárlására vonatkozó megállapodások.
* Egyéb, a szokásos üzletmeneten kívül eső megállapodások.
* Megerősítjük, hogy felmértük és értékeltük a jelen nyilatkozatunk kiadásának az időpontjáig (**Mérleg keltezés: Dátum)** tartó időszakban bekövetkezett COVID járványügyi helyzet hatását – figyelembe véve az ezzel összefüggésben meghozott kormányzati és egyéb intézkedéseket – is, a Társaság pénzügyi- és vagyoni helyzetére, valamint jövőbeni működőképességére. Ennek az értékelésnek az eredményeiről tájékoztattuk Önöket, és ahol relevánsnak tartottuk, biztosítottuk, hogy az esetleges jelentős hatások megfelelően bemutatásra kerüljenek a pénzügyi kimutatásokban.
* Kijelentjük, hogy előzőekkel kapcsolatos felmérésünk és értékelésünk alapján arra a következtetésre jutottunk, hogy a beazonosított hatások nincsenek olyan jelentős vagy számottevően negatív hatással a Társaság rövid távú (a mérleg fordulónapját követő 12 hónapot átfogó időszakra vonatkozó) pénzügyi- és likviditási helyzetére, az eszközök mérlegben bemutatott értékelésére, valamint a Társaság ezen időszakon belüli üzleti működésére, amely lényegesen befolyásolná, vagy lényegesen bizonytalanná tenné a Társaságnak a vállalkozás folytatására vonatkozó képességét, illetve annak a mérlegkészítés időpontjában való megítélését ugyanezen időszak tekintetében
* *[Bármely más kérdésben való nyilatkozat megfogalmazása, amelyet a könyvvizsgáló megfelelőnek ítél az adott körülmények között.]*

***A rendelkezésre bocsátott információkkal kapcsolatban kijelentjük:***

* Megadtuk Önöknek az alábbiakat:
	+ hozzáférést valamennyi olyan információhoz, amelyek tudomásunk szerint a pénzügyi kimutatások elkészítése szempontjából relevánsak, mint például a nyilvántartások, dokumentumok, valamint egyéb anyagok;
	+ további információkat, amelyeket a könyvvizsgálat céljára kértek tőlünk; továbbá
	+ korlátlan hozzáférést a gazdálkodó egységnél lévő olyan személyekhez, akiktől Önök szükségesnek tartották könyvvizsgálati bizonyíték beszerzését.
* Valamennyi ügylet rögzítése megtörtént a számviteli nyilvántartásokban, és azokat a pénzügyi kimutatások tartalmazzák. A pénzügyi kimutatásokban nincsenek jelentős tévedések és nem kerültek jelentős tételek sem kihagyásra. A pénzügyi kimutatások minden olyan információt tartalmaznak, amelyek a Társaság pénzügyi, vagyoni és jövedelmi helyzetének megbízható és valós bemutatásához szükségesek a Számviteli törvény szerint, valamint tartalmazzák azokat a bemutatandó információkat is, amelyeket a Társaságra vonatkozó más törvények és jogszabályok előírnak.
* Kijelentjük, hogy minden olyan ismert tényleges és lehetséges peres ügyet és jogi igényt, amelynek hatásai figyelembe veendőek a pénzügyi kimutatások készítésekor, közöltünk a könyvvizsgálóval, és azokat elszámolták és közzétették a vonatkozó pénzügyi beszámolási keretelvekkel összhangban.
* A belső ellenőrzést érintően minden tudomásunkra jutott hiányosságról tájékoztattuk Önöket.
* Közöltük Önökkel azon kockázat általunk való felmérésének nemleges eredményeit, hogy a pénzügyi kimutatások csalás következtében lényeges hibás állításokat tartalmazhatnak. A felméréseket az alábbiakban felsoroltak részvételével hajtottuk végre:
* vezetés
* a belső ellenőrzésben fontos szerepet játszó munkatársak, vagy
* mások, akik esetében a csalásnak lényeges hatása lehetett a pénzügyi kimutatásokra.
* Közöltük Önökkel minden a gazdálkodó egység pénzügyi kimutatásait érintő, munkavállalók, korábbi munkavállalók, elemzők, szabályozók vagy mások által tett, csalásra vagy vélt csalásra vonatkozó állítással kapcsolatos információt, és azt a megállapításunkat, hogy a pénzügyi kimutatásaink mentesek a csalásból és vélt csalásból fakadó lényeges hibás állításoktól.
* Amennyiben előfordultak közöltünk Önökkel minden ismert jogszabályi és szabályozási meg nem felelést vagy vélt meg nem felelést, amelynek hatásait figyelembe kellene venni pénzügyi kimutatások elkészítésekor vagy a pénzügyi kimutatásokban nyilvánosságra kellene hozni, vagy amely várható veszteség alapja lehetne.
* Kijelentjük, hogy a felettes hatóságoktól, vagy tulajdonosoktól nem érkezett olyan visszajelzés, amely szerint pénzügyi számviteli beszámolási gyakorlatunk nem lenne megfelelő, vagy olyan hiányosságok mutatkoznának benne, amelyek jelentős hatással lehetnének a pénzügyi kimutatásokra.
* Kijelentjük, hogy a Társaság minden szempontból teljesítette azon szerződéses megállapodásait, amelyek nem-teljesítés esetén jelentős hatással lennének a pénzügyi kimutatásokra
* Amennyiben léteztek közöltük Önökkel a Társaság Számviteli törvényben, vagy más jogszabályban meghatározott kapcsolt vállalkozások, vagy kapcsolt feleinek azonosító adatait, valamint mindazokat a kapcsolt felek közti viszonyokat és ügyleteket, amelyekről tudomásunk van. A számviteli nyilvántartások, mint a pénzügyi kimutatások elkészítésének alapja, pontosan és megbízhatóan, megfelelő részletességgel tükrözi a Társaság Számviteli törvényben meghatározott kapcsolt vállalkozásokkal, vagy kapcsolt felekkel megvalósult ügyleteit*.*
* A Fordulónap-i pénzügyi kimutatások tartalmazzák a Társaság összes olyan készpénz és bankszámla egyenlegét, valamint minden egyéb ingatlanát és vagyonát, amelyről tudomásunk van. A Társaság megfelelő jogcímmel rendelkezik a tulajdonában lévő összes eszközre [*kivételek felsorolása, ha vannak*], és nincsenek olyan jelentős következményekkel járó jelzálogok, biztosítékok vagy egyéb terhelések a Társaság egyetlen eszközén sem, amelyek ne lennének bemutatva a pénzügyi kimutatásokban vagy a kiegészítő mellékletben.
* Nincsenek a Társasággal szemben olyan nem érvényesített igények, amelyek Társaságunk jogi képviselőjének véleménye szerint érvényesíthetők lennének.
* Nincs olyan tervünk vagy szándékunk, amelyet nem hoztunk volna tudomásukra, és amely lényegesen befolyásolná eszközeink és forrásaink besorolását vagy könyv szerinti értékét.
* Nem merültek fel olyan jelentős kérdések, amelyek szükségessé tennék az előző időszaki hibák korrigálásának külön (harmadik) oszlopban történő megjelenítését a tárgyidőszaki pénzügyi kimutatásokban.
* A Társaság vezetésének, illetve az irányítással megbízott személyeknek nincs tudomása olyan eseményekről, amelyek a Pénzmosás és a terrorizmus finanszírozása megelőzéséről és megakadályozásáról szóló hatályos törvényben meghatározott visszaélések fogalmát kimerítenék.
* Jelen nyilatkozat megtételének időpontjáig nem jutott tudomásunkra semmiféle olyan ügy vagy eset, amely jelentős hatással lehetne a Fordulónap-én zárult üzleti évre vonatkozó pénzügyi kimutatásokra és az azokkal kapcsolatban közzétett információkra. Nincs ismeretünk olyan tényről, amely lényeges, kedvező vagy kedvezőtlen, változást idézett vagy idézhet elő a Társaság pénzügyi helyzetében vagy tevékenysége eredményében.

*[Bármely más kérdésben való nyilatkozat megfogalmazása, amelyet a könyvvizsgáló megfelelőnek ítél az adott körülmények között.]*

Melléklet: Nem helyesbített könyvvizsgálati eltérések jegyzéke

A pénzügyi kimutatásokat készítette:

……………………………………………………

Neve/beosztása

**Vállalkozás megnevezése**

**……………………………………….**

**Ügyvezető -> Név**

ügyvezető

Melléklet a **Vállalkozás megnevezése**, Mérleg keltezés: Dátum, kelt Teljességi nyilatkozatához

**Nem helyesbített könyvvizsgálati eltérések jegyzéke**

Nem helyesbített könyvvizsgálati eltérés a Fordulónap-n készített pénzügyi kimutatásokban *nem szerepelnek/az alábbiak szerint szerepelnek.*

A pénzügyi kimutatásokat készítette:

……………………………………………………

Neve/beosztása

**Vállalkozás megnevezése**

**……………………………………….**

**Ügyvezető -> Név**

ügyvezető